
Европейският парламент,
–	като взе предвид предложението на Комисията до Парламента и до Съвета (COM(2020)0610),
–	като взе предвид член 294, параграф 2, член 78, параграф 2, буква д) и член 79, параграф 2, букви а), б) и в) от Договора за функционирането на Европейския съюз, съгласно които Комисията е внесла предложението в Парламента (C9‑0309/2020),
–	като взе предвид становището на комисията по правни въпроси относно предложеното правно основание,
–	като взе предвид член 294, параграф 3 от Договора за функционирането на Европейския съюз,
–	като взе предвид мотивираните становища, изпратени от Сената на Италианската република, Държавното събрание на Република Унгария и Националния съвет на Словашката република в рамките на протокол № 2 относно прилагането на принципите на субсидиарност и пропорционалност, деклариращи, че проектът на законодателен акт не съответства на принципа на субсидиарност,
–	като взе предвид становището на Европейския икономически и социален комитет от 25 февруари 2021 г.[footnoteRef:1], [1:  	OВ C 155, 30.4.2021 г., стр. 58.] 

–	като взе предвид становището на Комитета на регионите от 19 март 2021 г.[footnoteRef:2], [2:  	ОВ C 175, 7.5.2021 г., стр. 32.] 

—	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 8 февруари 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид членове 59 и 40 от своя Правилник за дейността,
–	като взе предвид доклада на комисията по граждански свободи, правосъдие и вътрешни работи (A9-0152/2023),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

